《闻鸡起舞》
宋代·林希逸

龙卧何时起，生涯厌鼓鼙。舞因随独鹤，闻偶为荒鸡。

楚客长更梦，秦关未晓啼。竹风吹袂举，柳月傍楼低。

我醉非无度，渠寒不奈栖。谁家小垂手，百啭听黄鹂。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。